सड़क पर गड्ढ़े, ग्रामीणों का प्रदर्शन
भास्कर न्यूज | अमरसर/शाहपुरा
धवलीगांव होकर वीर हनुमानजी जाने वाली सड़क जगह-जगह से जर्जर हो हो गई है। इससे जातरुओं को परेशानी होने पर म्हार खुर्द पंचायत के लोगों ने बुधवार को सड़क की मरम्मत की मांग को लेकर उप सरपंच रूपनारायण भिण्डा के नेतृत्व में विरोध प्रदर्शन किया। बाद में सानिवि के एक्सईएन ने सड़क का निरीक्षण करवाकर शीघ्र सड़क की मरम्मत करवाने का दूरभाष पर आश्वासन देकर मामला शांत करवाया।
सरपंच उर्मिला बुनकर ने बताया कि सड़क के जगह-जगह से क्षतिग्रस्त होने से लोगों को आने जाने में परेशानी का सामना करना पड़ता है। शनिवार मंगलवार को तो दूरदराज के भी भक्त इधर से गुजरते है, जो कई बार दुर्घटनाग्रस्त होकर चोटिल हाे गए। कई बार सड़क की मरम्मत करवाने को लेकर उच्चाधिकारियों को अवगत कराया गया, लेकिन किसी ने कोई ध्यान नहीं दिया। इससे ग्रामीणों को गुस्सा फूट पड़ा और गुस्साए ग्रामीणों ने उप सरपंच रूपनारायण भिण्डा के नेतृत्व में विरोध प्रदर्शन किया। इस मौके पर वार्ड पंच रोहिताश यादव, संदीप टेलर, हरिनारायण दादरवाल, मालीदेवी बुनकर आदि ने कहा कि सड़क के करीब 15 वर्ष पूर्व बनने के बाद आज तक कोई मरम्मत कार्य नहीं हुआ। इससे सड़क में जगह-जगह गहरे गड्ढे बन गए। यदि एक माह में सड़क की मरम्मत नहीं हुई तो मजबूर उन्हें रोड जाम करना पड़ेगा।
^सड़कका निरीक्षण करवाकर शीघ्र ही मरम्मत कार्य करवाया जाएगा। -देवीलालआर्य, एक्सईएन, सानिवि
अमरसर. धवलीगांव से होकर वीर हनुमानजी जाने वाली सड़क पर बने गड्ढों से होकर गुजरते वाहन।
hin_Deva bho_Deva hin_Deva hin_Deva hin_Deva hin_Deva